# Projekt stavby na ohlásenie

Celkový rozsah a obsah projektu stavby na ohlásenie je závislý na umiestnení, druhu a rozsahu stavby, jej prevádzke a oprávnených požiadavkách dotknutých orgánov a dotknutých právnických osôb na stavbu.

Projekt stavby na ohlásenie obsahuje tieto hlavné časti:

1. Zoznam dokumentácie
2. Súhrnná správa
3. Situačné výkresy
4. Dokumentácia stavebných objektov
5. Prílohy

# Zoznam dokumentácie

Zoznam dokumentácie je textový dokument, ktorý obsahuje

* 1. ID stavby, ak je pridelené informačným systémom,
  2. názov stavby a miesto stavby,
  3. počet strán A4 zoznamu dokumentácie,
  4. dátum vydania a označenie revízie (prvý zoznam s označením revízia 00),
  5. pre časti B, C a D zoznam všetkých textových a grafických dokumentov, ktoré sú súčasťou dokumentácie vrátane uvedenia projektanta zodpovedného za vypracovanie jednotlivých častí dokumentácie,
  6. pre časť E zoznam všetkých príloh.

Názvy všetkých hlavných častí dokumentácie, textových dokumentov a grafických dokumentov musia byť v súlade s prílohou č. 24, ak ide o elektronické podanie.

# Súhrnná správa

Súhrnná správa obsahuje súhrn základných údajov súvisiacich s riešením navrhovanej stavby a jej prevádzky, ktoré sú určujúce pre jej plánovaný účel, zabezpečenie splnenia základných požiadaviek na stavby a stavebno-technických požiadaviek.

Súhrnná správa obsahuje najmä tieto údaje:

# Identifikačné údaje

* 1. **Identifikačné údaje stavby**
     1. ID stavby, ak je pridelené informačným systémom,
     2. názov stavby,
     3. miesto stavby: okres, obec, ulica, súpisné číslo, orientačné číslo,
     4. stavebné pozemky: katastrálne územie, register, parcelné čísla pozemkov, číslo listu vlastníctva,
     5. kód stavby: podľa vyhlášky Úradu pre územné plánovanie a výstavbu Slovenskej republiky upravujúcej členenie stavieb,
     6. typ stavby podľa § 2 ods. 4, §18 ods. 3 a § 18 ods. 4 Stavebného zákona,
     7. trvalá stavba alebo dočasná stavba,
     8. stupeň projektovej dokumentácie.

# Identifikačné údaje stavebníka

* + 1. identifikačné údaje stavebníka,
    2. právny vzťah k stavebným pozemkom,
    3. právny vzťah k existujúcim stavbám.

# Identifikačné údaje projektanta alebo spracovateľa dokumentácie

* + 1. identifikačné údaje projektanta alebo spracovateľa dokumentácie,
    2. identifikačné údaje projektantov jednotlivých častí projektovej dokumentácie, ak sú súčasťou projektu stavby na ohlásenie.

# Základné údaje o stavbe

1. základné údaje o navrhovanej stavbe, jej rozsahu a účele,
2. základné údaje o navrhovanej prevádzke stavby,
3. plošné, výškové a objemové výmery,
4. jednoduchý technický opis stavebno-technického a konštrukčno-materiálového riešenia stavby,
5. popis napojenia stavby na siete technického vybavenia územia, najmä na verejný vodovod, na verejnú kanalizáciu a na distribučnú sieť elektriny,
6. popis dopravného pripojenia stavby na dopravné vybavenie územia.

# Údaje o súlade stavby na ohlásenie so záväznou časťou príslušnej územnoplánovacej dokumentácie

1. identifikácia príslušnej územnoplánovacej dokumentácie,
2. vyhodnotenie súladu so záväznou časťou územnoplánovacej dokumentácie.

# Vplyv stavby na ohlásenie na životné prostredie a chránené záujmy v dotknutom území

Popis predpokladaných vplyvov výstavby stavby na okolie, životné prostredie a na zdravie ľudí v závislosti od druhu, umiestnenia a účelu stavby, a to najmä:

1. posúdenie vplyvu na životné prostredie a na ochranné pásma, chránené územia, pamiatkové rezervácie alebo pamiatkové zóny v dotknutom území,
2. údaje o nakladaní s odpadmi počas výstavby a počas užívania stavby.

# SIT.001 Situačný výkres stavby

Situačný výkres, ktorý obsahuje vyznačenie umiestnenia stavby na pozemku vrátane odstupov od hraníc so susednými pozemkami a od susedných stavieb, vypracovaný na podklade katastrálnej mapy.

# Dokumentácia stavebných objektov

Výkresy stavebného riešenia stavby.

# Prílohy

Súčasťou príloh sú podľa potreby aj ďalšie dokumenty, ktoré preukazujú vlastnosti stavby rozhodujúce pre jej posúdenie, napríklad:

* 1. riešenie protipožiarnej bezpečnosti stavby,
  2. riešenie statickej bezpečnosti,
  3. riešenie iných profesií, ak sú potrebné pre posúdenie ohlasovanej stavby alebo stavebnej úpravy.